Φωτ.: Δημητρης Μαραγκόζης / ΓΚΡΕΚΑ

1) Τώρα που με τα γεγονότα στο Charlie Hebdo έγινε πολύς λόγος για την ελευθερία του λόγου, πολλοί συνειδητοποίησαν ότι έχουμε στην Ελλάδα έναν νόμο περί βλασφημίας και έχουμε και καταδικασμένους σε φυλακή επειδή η σάτιρά τους άγγιξε τη θρησκεία. Ο Γιάννης Πανταζόπουλος και ο M.Hulot έκαναν ένα μεγάλο scoop, τρεις μόλις μέρες μετά τη σφαγή στο Παρίσι, και εντόπισαν στον Βόλο τον καταδικασμένο Φίλιππο Λοΐζο για μια ολοκαινούργια συνέντευξη και φωτογράφηση. Το άρθρο που ανέβηκε στο σάιτ του ΓΚΡΕΚΑ, διαβάστηκε, συζητήθηκε και μοιράστηκε σαν τρελό (πριν λίγα λεπτά είχε 4.900 χιλιάδες share, τώρα έχει πάνω από 5.400).

Το ότι οι Χριστιανοί είναι πολύ καλύτεροι άνθρωποι απ' τους τζιχαντιστές δολοφόνους και δεν σκοτώνουν όποιον τους σατιρίζει είναι γεγονός που πρέπει να τους αναγνωριστεί. Αλλά απ' την άλλη, και ποιος δεν είναι καλύτερος άνθρωπος απ' τους τζιχαντιστές δολοφόνους;

2) Κανένας δεν συγκρίνει τους φόνους 12 ανθρώπων, με μια καταδίκη σε φυλακή. Κανένας: ούτε ο ίδιος (που το εξηγεί πολύ ωραία), ούτε οι υποστηρικτές του, ούτε η συνέντευξη, ούτε κανένας.

Αυτό όμως που λέμε είναι ότι ενώ στη Γαλλία η σάτιρα του περιοδικού τιμωρήθηκε από τζιχαντιστές δολοφόνους, στην Ελλάδα η σάτιρα του fb τιμωρήθηκε απ' το ίδιο το κράτος, απ' την ίδια τη δικαιοσύνη μετά από πιθανές πολιτικές παρεμβάσεις!

3) Το ότι οι Χριστιανοί είναι πολύ καλύτεροι άνθρωποι απ' τους τζιχαντιστές δολοφόνους και δεν σκοτώνουν όποιον τους σατιρίζει είναι γεγονός που πρέπει να τους αναγνωριστεί. Αλλά απ' την άλλη, και ποιος δεν είναι καλύτερος άνθρωπος απ' τους τζιχαντιστές δολοφόνους;

4) Όπως είπε και ο Σαλμάν Ρουσντί, ο "σεβασμός για τη θρησκεία του άλλου" σημαίνει συνήθως κάτι άλλο. [Πχ. "βούλωσέ το γιατί θα πας φυλακή ή θα αφοριστείς (στην Ελλάδα) ή γιατί θα σε σκοτώσουμε (αλλού)"].

Αν αποφασίσω να πιστεύω στο μακαρονοτέρας, στα teletubbies ή σε ένα φίδι που μιλάει και έναν κρίνο που κάνει έγκυο μια γυναίκα δεν πρέπει να τυγχάνω καμίας προστασίας απ' τη σάτιρα μόνο και μόνο επειδή αυτό είναι το "πιστεύω" μου. Η κριτική, η σάτιρα και ναι, η τολμηρή ασέβεια πρέπει να μπορούν να γίνονται και για τις θρησκείες.

5) Πρέπει να τονιστεί ότι ο Γέροντας Παστίτσιος, που έβαλε σε τρομερές περιπέτειες τον δημιουργό του (τις αφηγείται με πολύ ενδιαφέροντα τρόπο στη συνέντευξη) ήταν μια πανέξυπνη παρωδία όχι τόσο της θρησκείας ή του Παϊσιου, αλλά της θρησκευτικής υποκρισίας και της απάτης επιτήδειων που θησαυρίζουν εκμεταλλευόμενοι το όνομα του Παϊσιου και άλλων.

Ξεφτύλισε δηλαδή όλους αυτούς που με τεράστια ευκολία παραπλανούν και κοροϊδεύουν τους πιστούς, αγιοποιώντας ανθρώπους και κατόπιν θησαυρίζοντας απ' τους αφελείς που τους πιστεύουν.

Υπάρχει ολόκληρη μπίζνα πίσω απ' τις υποτιθέμενες προφητείες και αρκετοί βγάζουν λεφτά απ' όλα αυτά. [Διαβάστε το ρεπορτάζ μου "Παϊσιος Α.Ε." και θα καταλάβετε.]

Παρ' όλα αυτά, κανένα δικαστήριο δεν έχει καταδικάσει κανέναν απ' αυτούς που διαβάλουν και εκμεταλλεύονται τη θρησκεία για κέρδη ή φήμη, αλλά καταδίκασε σε φυλάκιση για προσβολή θρησκείας αυτός που απέδειξε απλώς ότι "ο βασιλιάς είναι γυμνός"...

Μοιράζομαι το πιο εύστοχο τρολάρισμα που είχε κάνει ο Παστίτσιος ξεσκεπάζοντας την γελοιότητα και την ευπιστία του ελληνικού ίντερνετ...

Παλιά, πριν από 2.000 χρόνια ας πούμε, μπορούσε κάποιος να εμφανιστεί και να είναι πολύ καλός άνθρωπος και να πει καλά πράγματα. Επειδή δεν υπήρχε τηλεόραση, ούτε ίντερνετ, ούτε φωτογραφικές μηχανές, ούτε έξυπνα κινητά, κάποιοι μπορούσαν να πουν ότι αυτός ο κάποιος έκανε θαύματα, περπάτησε στο νερό, γιάτρεψε αρρώστους, πέθανε και αναστήθηκε και πέταξε στον ουρανό. Οι πιστοί του θα το έγραφαν (ο καθένας απ' τη δική του σκοπιά), οι ιστορίες θα επαναλαμβάνονταν ξανά και ξανά ανά τους αιώνες και στο τέλος, για πολλούς, όλα αυτά θα θεωρούνταν Επιβεβαιωμένα Γεγονότα.

Είναι σίγουρο όμως ότι σήμερα, στην εποχή της τεχνολογίας, αν κάποιος έκανε ένα θαύμα θα μπορούσαμε να το επιβεβαιώσουμε ή να το απορρίψουμε. Κανένας τσαρλατάνος δεν θα μπορούσε να μας κοροϊδέψει - άλλωστε δε ζούμε στην αρχαιότητα για να καταπίνουμε αμάσητη κάθε ανεπιβεβαίωτη φήμη περί θαυμάτων κλπ...

Ή μήπως όχι;





Γράφει ο Παστίτσιος:

Πριν από μια εβδομάδα, άγγελος κυρίου έστειλε μήνυμα εις το +ιερό+ ταχυδρομείο μου, κάνοντας μου ξεκάθαρη την επιτακτική ανάγκη για ένα νέο θαύμα, που θα ενισχύσει την ορθόδοξη πίστη μας και θα δώσει ένα γερό χτύπημα στα τσιράκια της νέας τάξης.

Με ταπείνωση αλλα και με πόνον επειδή δε το είχα κάνει νωρίτερα όπως όφειλα εις τον Ύψιστο, αποδέχθηκα αμέσως το ιερό τούτο κάλεσμα.

Πήρα λοιπόν 5-6 παλιά θαύματα που είχα κάνει.Τα τοποθέτησα μέσα εις το αναδευτήριο (μπλέντερ) και αφού τα ανακάτεψα καλά, εποίησα το νέο μου θαύμα που έλαβε χώνρα εις τας όμορφας και γραφικάς Σέρρας.Το θαύμα έχει ως εξής:





Το θαύμα ήταν έτοιμο και με λίγη πίστη πέρα για πέρα αληθινό.Τώρα έπρεπε να το στείλω σε όλα τα έγκυρα ορθόδοξα,πατριωτικά,ουφολογικά και λιακοβαρεμένα blogs.Οι ώρες της νέας τάξης άρχισαν να μετράν αντίστροφα.

Το θαύμα πρωτοδημοσιεύθηκε στο ορθόδοξο blog ΠΕΝΤΑΠΟΣΤΑΓΜΑ.





Μέσα σε μια μέρα το θαύμα έγινε ανάρπαστο σε όλες τις ορθόδοξες σελίδες που λόγω εξοικονόμησης χώρου δε θα τις παραθέσω όλες





























Τα νεοναζιστικά blog δώσαν και αυτά το παρόν αλλά αυτός που πάντα ξεχωρίζει είναι ο ορθόδοξος σαβουροφάγος νεοναζί hellas-vothrodoksy

















Επίσης και τη δική τους χείρα βοηθείας έδωσαν παραδοσιακά πατριωτικά σκουπιδοφάγα blogs όπως τρομακτικό,πριονοκορδέλα κτλ.









Τέλος πρέπει να ομολογήσω πως δε μας ξέχασαν ούτε οι αντινεοεποχίτες σύντροφοι του φατσοβιβλίου.













H ιστορία μας έγινε και βίντεο στο youtube





το οποίο δυστυχώς κατέβηκε και αντικαταστάθηκε απο αυτό.

Και τελικά δε μας ξέχασε ούτε η αγαπημένη μας εφημερίδα

___________

*Αυτά το 2012... Η σημερινή συνέντευξη του Λοϊζου είναι εδώ: Είναι ολοφάνερο πως ήθελαν να με τιμωρήσουν παραδειγματικά.